KOMISSION ASETUS (ETY) N:o 22/81 annettu 1 päivänä tammikuuta 1981 öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1204/72 ja oliiviöljyn tuontimaksun vahvistamista tarjouskilpailulla koskevan järjestelmän soveltamista koskevista yksityiskohtaisista säännöistä annetun asetuksen (ETY) N:o 3136/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1917/80(), ja erityisesti sen 16 artiklan 6 kohdan ja 27 artiklan 5 kohdan
sekä katsoo, että
asetuksen (ETY) N:o 1204/72(), sellaisena kuin se on viimeksi muutettuna asetuksella (ETY) N:o 2924/80(), 8 artiklan 4 kohdassa ja asetuksen (ETY) N:o 3136/78(), sellaisena kuin se on viimeksi muutettuna asetuksella (ETY) N:o 1037/79(), 1 artiklan 1 kohdan toisessa alakohdassa säädetään menetelmästä määräaikojen määrittämiseksi eri jäsenvaltioissa toisaalta tukitodistushakemusten ja toisaalta tuontitodistushakemusten jättämiselle; kyseiset säännökset olivat maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 17 päivänä tammikuuta 1975 annetun komission asetuksen (ETY) N:o 193/75(), sellaisena kuin se on viimeksi muutettuna asetuksella (ETY) N:o 2471/80(), 6 artiklan 3 kohdan mukaiset; tähän artiklaan viime aikoina tehdyn muutoksen johdosta olisi mukautettava asetukset (ETY) N:o 1204/72 ja (ETY) N:o 3136/78 Brysselin paikallisen ajan mukaisiksi, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Korvataan asetuksen (ETY) N:o 1204/72 8 artiklan 4 kohta seuraavasti:
"4. Tässä asetuksessa vahvistetut määräajat ovat Belgian aikaa."
2. Korvataan asetuksen (ETY) N:o 3136/78 1 artiklan 1 kohdan toinen alakohta seuraavasti:
"Hakemusten jättämisen määräajaksi vahvistetaan kello 16.00. Tämä määräaika on Belgian aikaa."
2 artikla
Tämä asetus tulee voimaan 1 päivänä tammikuuta 1981.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä tammikuuta 1981.